Diari Oficial de la Generalitat Valenciana


Sumari del DOGV 6888, del 24-10-2012 (2012/9757)

RESOLUCIÓ de 15 d'octubre de 2012, de la Direcció General de Formació i Qualificació Professional i de la Direcció General de Centres Docents, per la qual s'autoritza, per a impartir els cursos preparatoris de les proves d'accés, els centres indicats en l'annex d'esta resolució.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6888

Data del DOGV
:   24-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9757


Data del document
:   15-10-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 15 d'octubre de 2012, de la Direcció General de Formació i Qualificació Professional i de la Direcció General de Centres Docents, per la qual s'autoritza, per a impartir els cursos preparatoris de les proves d'accés, els centres indicats en l'annex d'esta resolució. [2012/9757]  
 Vista l'Orde de 17 de juliol de 2009, de la Conselleria d'Educació, per la qual es regulen els cursos preparatoris de les proves d'accés a la formació professional en centres docents de la Comunitat Valenciana que impartisquen ensenyances de Cicles Formatius i s'establix el procediment d'admissió per a cursar estes ensenyances finançades amb fons públics en centres docents (DOCV de 30 de juliol).  
 Vist l'article 4, «Autorització per a impartir els cursos preparatoris de les proves d'accés», de la mencionada orde.  
 Vist l'apartat tres de la disposició final vint-i-quatre de la Llei 2/2011, de 4 de març, d'Economia Sostenible, que modifica la redacció de l'article 41.5 de la Llei Orgànica 2/2006, de 3 de maig, d'Educació.  
 Vistos els informes de la Inspecció Educativa de les direccions territorials d'Educació, Formació i Treball de la Comunitat Valenciana a les sol·licituds presentades per a l'autorització de la impartició d'estos.  
 En base a la normativa mencionada, no serà d'aplicació l'article 27.2 del Reial Decret 1538/2006, de 15 de desembre, pel qual s'establix l'ordenació general de la formació professional del sistema educatiu, i l'article 1 de l'Orde de 17 de juliol de 2009, de la Conselleria d'Educació, per la qual es regulen els cursos preparatoris de les proves d'accés a la formació professional en centres docents de la Comunitat Valenciana que impartisquen ensenyances de Cicles Formatius i s'establix el procediment d'admissió per a cursar estes ensenyances finançades amb fons públics en centres docents, pel que fa a prendre en consideració la nota obtinguda als cursos preparatoris per al càlcul de la nota final de la prova d'accés.  
 Per tot això i en virtut de les competències establides en el Decret 103/2012, de 22 de juny, del Consell, per el qual es modifica el Decret 98/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Educació, Formació i Ocupació, i per les atribuïdes en l'article 4.4 de l'Orde de 17 de juliol de 2009 de la Conselleria d'Educació, per la qual es regulen els cursos preparatoris de les proves d'accés a la formació professional en centres docents de la Comunitat Valenciana que impartisquen ensenyances de Cicles Formatius i s'establix el procediment d'admissió per a cursar estes ensenyances finançades amb fons públics en centres docents, resolem:  
   
 Primer  
 Autoritzar els centres que figuren en l'annex I d'esta resolució per a impartir els cursos preparatoris de proves d'accés als Cicles Formatius de grau mitjà i/o de grau superior d'acord amb l'organització d'estos per centre educatiu, grau a què van dirigits i opcions de la part específica de la prova d'accés a Cicles Formatius de grau superior que figura en el dit annex.  
   
 Segon  
 En virtut de la normativa mencionada, no serà d'aplicació l'increment de la nota final de la prova d'accés a Cicles Formatius per als alumnes d'estos cursos preparatoris.  
 Per tant, els centres autoritzats per esta resolució per a impartir els cursos preparatoris de les proves d'accés als Cicles Formatius hauran de comunicar al seu alumnat, amb antelació a la matrícula en estos cursos, que la qualificació obtinguda en els cursos no incidirà de cap manera en el càlcul de la nota final de la prova d'accés.  
   
 La present resolució s'inscriurà en el Registre de Centres Docents de la Comunitat Valenciana.  
 Contra la present resolució, que esgota la via administrativa, els centres privats podran interposar recurs de reposició davant de la consellera d'Educació, Formació i Ocupació, en el termini d'un mes des de l'endemà de la seua publicació o notificació, de conformitat amb allò que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació o publicació de la resolució, d'acord amb el que establix l'article 14 de la Llei 29/1998, de 13 de juliol, Reguladora de la jurisdicció contenciosa administrativa.  
   
 València, 15 d'octubre de 2012. El director general de Formació i Qualificació Professional: Felipe Codina Bellés; el director general de Centres Docents: Jorge Cabo Martínez.